Begoña Garmendia Vazquez

Begoña Garmendia Vazquez (Lucena, Kordoba, Andaluzia, 1957) abokatua eta politikaria da. Emakume ekintzailea: euskara, feminismoa, politika eta herrigintzan.

Beizamako zinegotzia da, eta alkate ere izana da, 2011tik 2015era. 

 Bizitza 

 Lehen urratsak 
Aita Ordiziakoa (Gipuzkoa) zuen eta gudari sartu zen faxistek 1936ko uztailaren 18an estatu kolpea eman zutenean. Heriotza zigorra ezarri zioten hasieran, gero betirako kartzela, baina Andaluziara ihes egitea lortu zuen. Emakume andaluziarrarekin ezkondu eta hantxe jaio zen Begoña. 

Aitak argi hitz egin zien bere iraganez, sekula ez zien ezkutatu, beraz, txiki-txikitatik zuen aitari gertatutakoaren berri: Gerra, kartzela, frankismoa. 

1966an, 9 urte zeuzkala etorri zen Ordiziara. Hasieran, talka handia izan zen un perfecto cordobés (euskaraz: Kordobako gaztelania peto-petoa) hitz egiten zuen eta; manchurriana deitzen zioten.  
 Ikasketak 
Zuzenbidea ikasten hasi zen eta Uliara joan zen bizitzera. Bertan Gau eskola zegoen eta ikasketen bigarren urtean eta ikasle mugimenduan zegoenean, euskara ikasten hasi zen: Euskal Herriaren, independentziaren, sozialismoaren alde... Prozesu kontziente bat izan zen.

Gure belaunaldian, oso azkar hasten ginen politikan. Gogoratzen dut 13 urterekin joan nintzela lehenengoz manifestazio batera.

 Lan ibilbidea 
Zuzenbidean lizentziatu zen 1980. urtean. Abokatu gisa lanean aritu zen 2008. urtera arte. Udal idazkari-kontuhartzailea eta sarrerako idazkaria da, estatu mailako funtzionarioa. Errezilgo Udalean idazkari-kontuhartzaile izan zen 1988tik 1997ra arte; ordutik 2006ra arte, Usurbilgo Udaleko idazkari. Ondoren Azkoitiko Udaleko idazkari jardun zuen.

Udal Euskaldunen Mankomunitatearen estatutuen idazketa taldeko kidea izan zen. 

Herri Arduralaritzaren Euskal Erakundeak antolaturiko hainbat mintegitan hizlari izan da (jarduerak, arrazionalizazioaren legearen eragina mankomunitateetan, eta abar).

 Erreferentziak 

 Kanpo estekak 

 Elkarrizketa: «Begoña Garmendia: «Konfrontazioa gainditu, eta elkar ulertzea lortu dugu; hori oso pozgarria da» Berria egunkaria, 2025.04.13

Kategoria:Kordobarrak
Kategoria:Beizamarrak
Kategoria:Emakume ekintzaileak
Kategoria:Euskal Herriko abokatuak
Kategoria:Emakume abokatuak
Kategoria:Euskal Herriko feministak
Kategoria:Euskal Herriko alkateak
Kategoria:Emakume alkateak
Kategoria:Euskal Herriko zinegotziak
Kategoria:Emakume zinegotziak